شه‌فه‌ق نيوز/ بانك رافده‌ين وه‌جبه‌ى تازه‌يگ له‌ سلفه‌ى كارمه‌نده‌يل ده‌زگايه‌يل ده‌وڵه‌ت دابه‌شكرد له‌ناونى( 5 ، 10 ، 15، 20، 25 )مليۆن دينار له‌ڕێ ماسته‌ر كارد ناوده‌وڵه‌تى.
له‌ى باوه‌ته‌و، نويسينگه‌ى ره‌سانن بانك رافده‌ين له‌ به‌ياننامه‌يگ وت: وه‌جبه‌ى تازه‌يگ له‌ سلفه‌ى كارمه‌نده‌يل له‌ ده‌زگايه‌يل ده‌وڵه‌ت دابه‌ش كرياگه‌ له‌بان نزيكه‌ى 4 هه‌زار كارمه‌ند له‌وانه‌گ مووچه‌يليان جيگيره‌ له‌لاى بانكه‌گه‌و كارت ئه‌لكترۆنى ديرن.
به‌ياننامه‌گه‌ هه‌ميش وت: دابه‌شكردن ئه‌و سلفه‌ له‌ڕێ موور په‌نجه‌ى كارمه‌نده‌گه‌و ئاگاداركردنى بويه‌ له‌ڕى نامه‌يگ ئه‌را وه‌رگرتنى دوياى ته‌واوكردن رێ وشوونه‌يل ياسايى.
